Milan Bahul

Mgr. art. Milan Bahul (* 25. september 1960, Bratislava) je slovenský herec.

Pôvodne chcel byť leteckým mechanikom, ale navštevovanie dramatického krúžku v detstve ho natoľko ovplyvnil, že sa rozhodol pre štúdium herectva na bratislavskej VŠMU, ktorú absolvoval v roku 1983. Po základnej vojenskej službe pôsobil päť rokov v martinskom Divadle Slovenského národného povstania, potom sa vrátil do Bratislavy. Spolupracoval s Divadlom Nová scéna a teraz je členom Činohry SND. 

Účinkuje v rôznych inscenáciách: napr. v Goldoniho Čerticiach, v dramatizácii Timravinej novely Veľké šťastie, v Shakespearovej komédii Trojkráľový večer alebo Čo len chcete, v Ionescovej hre Stoličky a iných. V sezóne 2005/2006 sa predstaví v úlohe mentálne zaostalého Lennieho v Steinbeckovej adaptácii jeho vlastnej novely O myšiach a ľuďoch.

V seriáli Dobrá čtvrt hrá podnikateľa Koreňa, práve nakrúca seriál z hokejového prostredia Posledná sezóna. Má tri deti, jeho partnerkou je Andrea Martvoňová.

Filmografia 
 1984: V bludisku pamäti (novinár Rajtár)
 1985: Zelená léta (Fero)
 1988: Sagarmatha (Peter)
 1994: Vášnivé známosti
 1995: Playgirls (Daniel Dalík)
 1996: Dračie srdce (dedinský náčelník)
 1997: Nejasná zpráva o konci světa (Goran)
 1999: Piráti
 2000: Zpráva o putování studentů Petra a Jakuba (kňaz)
 2013: Búrlivé víno (podnikateľ Alexander Tóth)
 2013:  Cyril a Metod - Apoštoli Slovanov (knieža Rastislav)
 2013: Chlapi neplačú (Vinco Polák'')
 2019: Čarovný kamienok
 2020: Červené pásky
 2022: Ultimátum

Externé odkazy 
 

Slovenskí dabingoví herci
Slovenskí divadelní herci
Slovenskí filmoví herci
Slovenskí televízni herci
Členovia Činohry Slovenského národného divadla
Absolventi Vysokej školy múzických umení
Osobnosti z Bratislavy